Előterjesztés

Fácánkert Község Önkormányzata Képviselő-testületének

2014. február 4. napján tartandó ülésére

4.  számú napirendi pont

Tárgy: A  KEOP  7.1.2.0.-2009-0071  azonosító  számú,  „Szennyvíztisztító-telep fejlesztése” tárgyú pályázat megvalósítására létrehozott Tolna-Fadd-Bogyiszló-Fácánkert-Dunaszentgyörgy-Gerjen települések önkormányzati társulása társulási megállapodásának módosítása

Előterjesztő és előadó: Orbán Zsolt polgármester

Tisztelt Képviselő-testület!

Magyarország helyi önkormányzatairól szóló 2011. évi CLX XXIX. törvény (a továbbiakban: Mötv.) 146. § (1) bekezdése kötelezően előírja a törvény hatálybalépése előtt kötött önkormányzati társulási megállapodások felülvizsgálatát, és szükség szerinti módosításukat.

Az Mötv. rendelkezésének megfelelően a Képviselő-testület már 2013. évben – a gesztorönkormányzat rendelkezése szerint - felülvizsgálta Tolna, Fadd, Bogyiszló, Fácánkert, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulás (a továbbiakban: Társulás) társulási megállapodását, s azt a hatályos törvényi előírásoknak megfelelően módosította.

A gesztorönkormányzat jelezte, hogy Magyar Államkincstár Tolna Megyei Igazgatósága a módosítással egységes szerkezetbe foglalt Társulási Megállapodás elkészítését követően értesítette, hogy a Társulás tevékenységének meghatározásához szükséges, jogszabály által elrendelt besorolási kód megváltozása miatt újabb módosítás szükséges.

A kormányzati funkció bevezetésével és a szakágazati rend módosulásából adódó bejelentési kötelezettség tehát a Társulásra is kiterjed.

A jelenleg hatályos mutatókat a kormányzati funkciók, államháztartási szakfeladatok és szakágazatok osztályozási rendjéről szóló 68/2013.  (XII.29.)  NGM rendelet 1. számú melléklete tartalmazza. 

A társulási megállapodás módosítása az előterjesztés mellékletét képezi. 

Kérem a Tisztelt Képviselő-testületet, hogy tárgyalja meg az előterjesztést, és fogadja el a határozati javaslatot!

Fácánkert, 2014. január 24. 









Orbán Zsolt 









polgármester

Határozati javaslat

a  KEOP 7.1.2.0.-2009-0071  azonosító  számú,  „Szennyvíztisztító-telep  fejlesztése”  tárgyú  pályázat  megvalósítására létrehozott  Tolna-Fadd-Bogyiszló-Fácánkert-Dunaszentgyörgy-Gerjen  települések  önkormányzati társulás társulási megállapodásának módosításáról

1.) Fácánkert Község Önkormányzatának Képviselő-testülete a Tolna, Fadd, Bogyiszló, Fácánkert, Dunaszentgyörgy, Gerjen települések „Szennyvíztisztító-telep fejlesztése tárgyú pályázat megvalósítására létrehozott Önkormányzati Társulása 2010. december 10. napján aláírt Társulási Megállapodásának módosítását, valamint a módosítással egységes szerkezetbe foglalt megállapodást a mellékelt tartalommal elfogadja.

2.)  A képviselő-testület felhatalmazza Orbán Zsolt polgármestert, hogy a Társulási Megállapodás módosítását, valamint a módosítással egységes szerkezetbe foglalt megállapodást aláírja.

Felelős: Orbán Zsolt polgármester

Határidő: a gesztorönkormányzat rendelkezése szerint
